open-index/open-wikipedia-markdown huggingface dataset:
Աերոֆոբիա

[մինի|[Բոինգ 747 օդանավ]]
**Աերոֆոբիա** ( — «օդ» և  — վախ), վախ թռիչքներից և թռչող սարքերից։

## Նկարագրություն
Աերոֆոբիան կարող է լինել ինչպես առանձին ֆոբիա, այնպես էլ այլ ֆոբիաների, օրինակ կլաուստրոֆոբիայի (վախ փակ տարածությունից) կամ ակրոֆոբիայի (վախ բարձրությունից) առկայության վկայություն։ Աէրոֆոբիան առաջին հերթին ոչ թե հիվանդություն է, այլ սիմպտոմ։

Տարբեր տվյալների համաձայն, սովորաբար աէրոֆոբիան հայտնվում է 25 տարեկանից հետո։ Չափահաս և ակտիվ բնակչության մոտ 15 %-ը կարող է ունենալ աէրոֆոբիա։

## Նշանները
Աերոֆոբիայի առկայության հիմնական նշանը թռիչքից մի քանի օր առաջ նյարդայնությունն է, նաև թռիչքից հրաժարվելը վախի պատճառով, թռիչքի ժամանակ սրտի աշխատանքի արագացումը, քրտնած ափերը, ալկոհոլի անհրաժեշտությունը որպես հանգստացնող միջոց, ավիավթարների երևակայական պատկերների առաջացումը և այլ սթրեսային հոգեկան և ֆիզիկական երևույթներ։

## Ծանոթագրություններ

## Արտաքին հղումներ
* Ի՞նչ է աերոֆոբիան
* Ինպե՞ս բուժել աերոֆոբիան
* Ինչպե՞ս ազատվել վախից թռիչքներից առաջ 
* Աերոֆոբիա

Կատեգորիա:Հոգեբանական հասկացություններ
Կատեգորիա:Ֆոբիաներ
Բոննեյ (Էնայի գավառ)

**Բոննեյ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Էսոմ սյուր Մարն կանտոնայի կազմի մեջ։ Կոմունայի շրջանը՝ Շատո Տիրերի։

INSEE կոդը՝ 02098.

## Բնակչություն
2010 թվականին բնակչությունը կազմել է 402 մարդ։

## Տնտեսություն
2010 թվականի տվյալներով 276 աշխատունակ տարիքի մարդկանցից (15-64 տարեկան) 205 -ը տնտեսապես ակտիվ էին, 71-ը անգործունակ (Ակտիվության ցուցանիշը — 74,3 %, 1999 թվականին եղել է՝ 71,1 %)։ 205 աշխատունակ բնակիչներից 189-ը աշխատում էին (104 տղամարդ և 85 կին), անաշխատանք էին 16-ը (9 տղամարդ և 7 կին)։ 71 անգործունակ մարդկանցից 33-ը ուսաանողներ են և աշակերտներ, 25-ը թոշակառու, մնացած 13-ը անգործունակ են ուրիշ պատճառով.:

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բոննեյ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Անտրոպոֆոբիա

**Անտրոպոֆոբիա** կամ **մարդատյացություն**, խուճապային խանգարում, վախ մարդկանցից, ձգտում խուսափել մարդկային հասարակությունից, սոցիալական նևրոզի տեսակ։

Անվանումն առաջացել է հունարենից՝ *anthropos*՝ «մարդ» և *phobos*՝ «վախ»։

Մարդատյացությունը հաջորդվում է կոմպուլսիվ պահվածքով՝ անհանգիստ շարժումներով, պաշտպանական բնավորություամբ։

Անտրոպոֆոբիայի և սոցիոֆոբիայի տարբերությունն այն է, որ անտրոպոֆոբիայով տառապող մարդը վախենում է բոլոր մարդկանցից, իսկ սոցիոֆոբիայով՝ միայն մարդկանց մեծ քանակությունից։ Որոշ դեպքերում անտրոպոֆոբիա ունեցող մարդը կարող է վախենալ նաև մարդկանց մեծ քանակությունից։

Անտրոպոֆոբիայով տառապող մարդը անհանգստություն և սթրես է ապրում շփվելիս մարդկանց, հատկապես անծանոթների հետ։ Այս ֆոբիան առաջանում է մարդկանց կողմից ճնշված լինելու վախից։ Հիվանդ մարդը համոզված է լինում, որ մարդկանց հետ շփվելիս իր առողջությունը աղետալիորեն կվատթարանա։

Հաճախ սկսվում է դեռահասության շրջանում։ Ի տարբերություն այլ ֆոբիաների, անտրոպոֆոբիան հավասարապես հանդիպում է և՛ տղամարդկանց, և՛ կանանց մոտ։ Սովորաբար համատեղում է ցածր ինքնագնահատականի և քննադատությունից վախի հետ։

Անտրոպոֆոբիան կարող է լինելի սկոպտոֆոբիայի արդյունք (նևրոզ, ամոթի զգացում, վախ խայտառակվելուց)։

## Ծանոթագրություններ

## Արտաքին հղումներ
* F40.1 Սոցիալական վախեր 

Կատեգորիա:Հոգեբանական հասկացություններ
Կատեգորիա:Ֆոբիաներ
Բորևուար

**Բորևուար ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Բոեն ան Վերմանդուան կանտոնայի կազմի մեջ։ Կոմունայի շրջանը՝ Սեն Կանտեն։

INSEE կոդը՝ 02057.

## Բնակչություն
2010 թվականին բնակչությունը կազմել է 1512 մարդ։

## Տնտեսություն
2010 թվականի տվյալներով 904 աշխատունակ տարիքի մարդկանցից (15-64 տարեկան) 620-ը տնտեսապես ակտիվ էին, 284-ը անգործունակ (Ակտիվության ցուցանիշը — 68,6 %, 1999 թվականին եղել է՝ 66,1 %)։ 620 աշխատունակ բնակիչներից 493-ը աշխատում էին (272 տղամարդ և 221 կին), անաշխատանք էին 127-ը (70 տղամարդ և 57 կին)։ Անգործունակ մարդկանցից 284-ը ուսաանողներ են և աշակերտներ, 85-ը թոշակառու, մնացած 116-ը անգործունակ են ուրիշ պատճառով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բորևուար 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Պերֆեկցիոնիզմ

մինի|Պերֆեկցիոնիստ այգեգործը չափով խոտ է կտրում
**Պերֆեկցիոնիզմ**, հոգեբանության մեջ մատնանշում է դիրքորոշում, որ հարկավոր է (կամ հնարավոր է) հասնել լավագույն արդյունքին։ Պաթոլոգիկ դրսևորման դեպքում նշանակում է համոզմունք, որ աշխատանքի ոչ կատարյալ արդյունքը անթույլատրելի է։ Կարող է ի հայտ գալ իբրև անձնային որակ կամ նևրոտիկ խանգարում։

## Ուղղվածություն
Պերֆեկցիոնիզմը կարող է ուղղված լինել. 
* սեփական անձին - մշտական ինքնաքննադատություն և կատարելության ձգտում, 
* այլ մարդկանց - շրջապատողներին ներկայացվող բարձր պահանջներ, 
* ամբողջ աշխարհին - համոզմունք, որ աշխարհում ամեն ինչ պետք է լինի ճիշտ,
* սոցիալապես վերագրվող պերֆեկցիոնիզմ - այլ մարդկանց նորմերին և սպասելիքներին համապատասխանելու պահանջմունք։

## Նկարագրություն
Պերֆեկցիոնիզմը կարող է դրսևորվել.
* ցանկացած գործողություն իդեալին մոտեցնելու ձգտմամբ, 
* մանրախնդրությամբ, մանրուքների նկատմամբ չափազանցված ուշադրությամբ, 
* սուբյեկտի դեպրեսիվ վարքագծի ագրեսիվ ձևով։

## Դրսևորումներ
* չափազանց բարձր ստանդարտներ (հանգեցնում է սեփական գործունեության արդյունքներով չբավարարվածության),
* կենտրոնացում սխալների վրա, 
* կասկածներ գործունեության կատարման որակի վերաբերյալ, 
* զգայունակություն բարձր սպասելիքների նկատմամբ, 
* ընկալունակություն քննադատության նկատմամբ,
* անհավասարակշռություն իրեն և ուրիշներին գնահատելու մեջ,
* կարգախոս՝ «ամեն ինչ կամ ոչինչ»։

## Պատճառներ
Կարեն Հորնին նշում է.

Իրեն որպես սեփական իդեալ դիտարկող նևրոտիկը սկսում է դաժանորեն քննադատել իրեն, երբ գտնում է մի բան, որը հակասում է այդ համոզմունքին։ Օրինակ՝ եթե իր պատկերացման համաձայն ինքը շատ տաղանդավոր է, սակայն հանկարծ չի կարողանում բանաստեղծություն գրել կամ գրել իդեալական բանաստեղծություն, սկսում է քննադատել իրեն՝ միաժամանակ արհամարհելով։

Կարծելով, որ ինքն իդեալական է, նա սկսում է մտածել, որ շրջապատողները և, առհասարակ, ամբողջ աշխարհը իրեն պետք է այդպես վերաբերվեն։

Նևրոտիկը միաժամանակ շատ զգայունակ է դառնում քննադատությունների նկատմամբ և ձգտում է խուսափել այն ամենից, ինչը կարող է խաթարել իր մասին իդեալական պատկերացումները և պատրանքները։

Եթե ստեղծված իդեալը չի ենթարկվում քննադատությունների, գնահատողական վերաբերմունքի, այն կարող է կրել այլ բնույթ։ Օրինակ՝ իդեալը հավերժական ձգտում է հասնել իդեալին։ Այսինքն՝ այն անհասանելի է։ Սակայն եսասիրության կամ այլ քայքայող մտքերի և հույզերի ազդեցությունը կարող են դեգրադացնել մարդուն։

## Հոգեթերապիա
Հոգեթերապիայի ժամանակ առաջադրվում են հետևյալ խնդիրները` սեփական անձի մասին պատրանքային պատկերացումների քայքայում, սեփական անձի ընդունում այնպիսին, ինչպիսին կա։

## Ծանոթագրություններ

## Գրականություն
* Тал Бен-Шахар. Парадокс перфекциониста — М.: «Манн, Иванов и Фербер», 2013. — С. 256
* Хайнц Мария. Перфекционистка из Москвы. Роман о лечении от перфекционизма. Электронное издание, 2013. 214 С

Կատեգորիա:Հոգեբանություն
Կատեգորիա:Հոգեբանական հասկացություններ
Կատեգորիա:Անհատականության տեսություններ
Կատեգորիա:Տագնապ
Դևկալիոն

**Դևկալիոն** (), հին հունական դիցաբանության մեջ ջրհեղեղից հետո մարդկանց նախահայրը, որը միակն էր կնոջ հետ, որ փրկվել էր։ Թեսսալական Փթիա քաղաքի թագավորը, Պրոմեթևսի և Կլիմենեի, կամ Պանդորայի որդին, Պիրրայի՝ Էպիմեթևսի և Պանդորայի դստեր ամուսինը, Հելլենի հայրը։

## Ջրհեղեղ
thumb|left|Դևկալիոն և Պիրրա
Երբ Զևսը ոճրապարտության համար որոշել էր կործանել մարդկային ցեղը և երկրի վրա համաշխարհային ջրհեղեղ առաջացնել, Դևկալիոնը, Պրոմեթևսի խորհրդով, նավ է կառուցում, որի վրա մարդկանցից փրկվում են միայն ինքը և Պիրրան։ Իններորդ օրը Դևկալիոնի նավը կանգնում է Պառնասոսի գագաթին (որոշ տարբերակներում՝ թեսսալական Օթրիս լեռան վրա, Աթոս լեռան վրա, Էտնայի վրա)։ Թեմիսի պատգամատունը Պառնասոսում Դևկալիոնի և Պիրրայի այն հարցին, թե ինչպես վերածնեն մարդկային ցեղը, պատասխանում է, որ նրանք պետք է ուսերի վրայով նետեն մոր ոսկորները։ Դևկալիոնը հասկանում է, որ քարերը Մայր երկրի ոսկորներն են։ Դևկալիոնի նետած քարերը վերածվում են տղամարդկանց, իսկ Պիրրայի նետածները՝ կանանց։ Ըստ Բոտվիննիկի՝ Դևկալիոնի մասին առասպելը հավանաբար ունի արևելյան ծագում և տարածվել է Միջագետքից, որտեղ լայնորեն տարածվել էին զրույցներ ջրհեղեղի մասին։

## Դևկալիոնիդներ
Դևկալիոնի և Պիրրայի ժառանգներն են.
* զավակներ՝ Հելլեն, Ամփիկտիոն, Օրեսթես, Պրոտոգենեա, Պանդորա II և Փիա,
* թոռներ՝ Էոլոս, Էփլիոս, Դորոս, Գրեկուս, Մակեդոն, Մագնես, Կսութոս։

## Տես նաև
* Մեծ Ջրհեղեղ
* Նոյ
* Գիլգամեշ

## Ծանոթագրություններ

Կատեգորիա:Կատաստերիզմներ
Կատեգորիա:Հին հունական առասպելների հերոսներ
Կատեգորիա:Հին հունական դիցաբանություն
Կայո Կաստրո

**Կայո Կաստրո** ()՝ բրազիլացի դերասան, մոդել։

## Կարիերա

18 տարեկանում նա հեռացավ իր հայրական տանից և հաստատվեց Ռիո դե Ժանեյրո քաղաքում, նույն տարում նա մասնակցեց մոդելային մրցույթի և հաղթեց։
2008 թ.-ին նա աշխատանքի անցավ Ռեդե Գլոբոյում և նույն տարում կայացավ նրա դեբյուտը։ 2012 թվականին նկարահանվեց Գեղեցկության գինը սերիալում որտեղ մարմնավորում էր Անտենորին։ 2013 թվականին՝ Կյանքը սեր է սերիալում։

## Անձնական կյանքը
2012 թվականի մարտի 26-ին նա Սան Պաուլո քաղաքում բացեց իր բիստրոն, իսկ նույն տարվա դեկտեմբերի վեցին նա բացեց իր գիշերային ակումբը։

## Հարաբերություններ
Նա ամուսնացած էր հայտնի դերասանուհի Սոֆի Շարլոթի հետ, և ունեին մեկ երեխա, սակայն 3 տարեկանում այդ երեխան մահացավ, որից հետո նրանք բաժանվեցին։ Նա հանդիպել է մի շարք հայտնի դերասանուհիների հետ, բայց նրանցից ոչ մեկի հետ չի ունեցել երկարատև հարաբերություններ ինչն էլ առաջացնում էր լրագրողների հետաքրքրությունը, իսկ ահա 2014 թվականին լրագրողների առջև նա խոստովանեց իր բիսեքսուալ լինելը, և հանրությանը ներկայացրեց իր տղա ընկերոջը։

Կատեգորիա:Բրազիլացի դերասաններ
Կատեգորիա:Բրազիլացի մոդելներ
Կատեգորիա:Հեռուստատեսային դերասաններ
Սուս (Թունիս)

**Սուս** (, ), քաղաք Թունիսի նույնանուն վիլայեթում։ Ըստ 2004 թվականի Թունիսում անցկացված մարդահամարի տվյալների, քաղաքի բնակչությունը կազմում է 173 047 մարդ։

## Պատմություն
մինի|ձախից|250px|Միջնադարյան պարիսպներ Սուս քաղաքում
Աղբյուրները վկայում են, որ Սուս քաղաքը եղել է հնագույն բնակավայր։ Այն համարվել է առաջին իշխանություններից մեկը՝ որը առաջացել էր Աֆրիկայում և Կարթագենի թագավորության հենակետերից մեկը։

Պունիկյան պատերազմների ժամանակահատվածում քաղաքը եղել է Հռոմեական Կայսրության կազմում և նրա քաղաքացիները եղել են Հռոմի քաղաքացի։ Մարկոս Տրայանոսը քաղաքը դարձրել է ինքնավար շրջան։ Այնուհետև Դիոկղետիանոսի օրենքի համաձայն, այս քաղաքը դառնում է վարչական կենտրոն Հռոմեական Կայսրության կազմում։

Հուստինիանոս կայսրը քաղաքը անվանափոխել է և իր անունով այն կոչել *Հուստինիանոպոլ*։ Հռոմեական կայսրության անկումից հետո քաղաքի հաջորդ տերերը դարձան արաբները։

Արաբական նվաճումների շրջանում քաղաքում վերացվեց հունական մշակույթի նմուշները և քաղաքը անվանափոխվելով կոչվեց Սուս։ Այն եղել է Արաբական խալիֆայության կարևորագույն նավահանգիստներից մեկը։ Այստեղից էին կատարվում Արաբական պետության միջերկրածովյան կարևոր ուղևորափոխադրումները։

19-րդ դարում ֆրանսիացիները տապալելով տեղի արաբական կառավարությանը դառնում են Թունիսի տերը։ Քաղաքը ևս անցնում է Ֆրանսիայի տիրապետության ներքո։ Քաղաքը հատկապես հարուստ է ճարտարապետական հուշարձաններով և այլ կառույցներով։

## Քույր քաղաքներ
*  Տիես (), Սենեգալ
*  Լյուբլյանա (, , ), Սլովենիա
*  Պոդեբրադի (, ), Չեխիա
*  Բուլոն սյու Մեր (), Ֆրանսիա
*  Բրաունշվայգ (), Գերմանիա
*  Մարրակեշ (), Մարոկկո
*  Կոնստանտինա (, ), Ալժիր
*  Ատար (, ), Մավրիտանիայի Իսլամական Հանրապետություն
*  Մայամի (), Ամերիկայի Միացյալ Նահանգներ
*  Սալալա (), Օման
*  Լաթակիա (), Սիրիա
*  Իզմիր (), Թուրքիա
*  Վեիհայ (), ՉԺՀ

## Ծանոթագրություններ

Կատեգորիա:Թունիսի քաղաքներ
Կատեգորիա:Միջերկրական ծովի նավահանգիստներ
Մանկական Եվրատեսիլ երգի մրցույթի հաղթողներ

**Մանկական Եվրատեսիլ երգի մրցույթի հաղթողներ** (), մրցույթ էստրադային երգերի, որտեղ մասնակցում են Եվրոպական հեռարձակողների միության անդամ-պետությունները։ Ամբողջ ինտելեկտուալ սեփականության սեփականատերը, մրցույթի շրջանակներից դուրս նաև հանդիսանում է որպես Եվրոպական միության հեռարձակող։

Իր ամբողջ պատմության մեջ ունեցել է 13 Մանկական Եվրատեսիլ երգի մրցույթ, հաջորդաբար 13 երգն էլ դարձել են հաղթող։ Հաղթել էին այն երգերը, որոնք ստացել էին թվով ամենաբարձր միավորները։ Միավորները տալիս են այլ երկրի ներկայացուցիչները։ Ներկայումս գործում է խառը ընտրակարգը. 50%-ը ընտրում են հեռուստադիտողները, իսկ մյուս 50%-ը ժյուրին։ Տվյալ երկրի ներկայացուցիչը չի կարող քվեարկել իր պետության օգտին։

Ամենից շատ Մանկական Եվրատեսիլ երգի մրցույթում հաղթել են Վրաստանը, Մալթան և Բելառուսը, յուրաքանչյուրը երկուական անգամ։ Խորհրդային միության նախկին ներկայացուցիչները հաղթող են ճանաչվել 7 անգամ, այդ թվում ռուս քույրեր Թոմաչյովաները, ովքեր 2006 թվականին հաղթել են Մանկական Եվրատեսիլ երգի մրցույթը Բուխարեստում։

## Հաղթողների ցանկ

## Հաղթող երկրների քանակը
350px|մինի|աջից|Քարտեզ, որը ցույց է տալիս յուրաքանչյուր երկրի հաղթանակների քանակը Մանկական Եվրատեսիլ երգի մրցույթում (ըստ գույնի)

## Հաղթողներ քանակը լեզուներով

## Ծանոթագրություններ

## Արտաքին հղումներ
* Մանկական Եվրատեսիլ

Կատեգորիա:Մանկական Եվրատեսիլի մասնակիցներ
Էվհեմերոս

**Էվհեմերոս** (, , ), հույն միստիկ փիլիսոփա Մակեդոնիայի արքա Կասանդրոսի գահակալության շրջանում։ Նրա ծննդավայրի տեղը դեռ վիճարկելի է. շատերը այն համարում են Մեսսինան Սիցիլիայում, իսկ մյուսները` Քեոսը կամ Թեգեան։ Նրա մագնում օպուսն է համարվում «Սրբազան պատմություն» աշխատությունը, որից սակայն միայն պատառիկներ են հասել մեր օրեր Դիոդորոս Սիկիլիացու մեջբերումների շնորհիվ։

Նրա անունով է կոչվում Էվհեմերիզմի տեսությունը, ըստ որի` աստվածների և աստվածուհիների կերպարները միայն հիշողություն են պատմական անձանց մասին։

## Ծանոթագրություններ

Կատեգորիա:Հույն փիլիսոփաներ
Կատեգորիա:Անտիկ դարաշրջանի հույն փիլիսոփաներ
Կատեգորիա:Հին հույն պատմիչներ
Կատեգորիա:Հին հույն գրողներ
Կատեգորիա:Անտիկ դարաշրջանի փիլիսոփաներ
Բրյուգգեն (Բերգեն)

**Բրյուգգեն** (), հայտնի է նաև որպես **Tyskebryggen**, իրենից ներկայացնում է առևտրական շենքերի համալիր, որոնք գտնվում են Բերգենի կենտրոնում, առափնյա հատվածում։ 1979 թվականին Բրյուգգենը ընդգրկվել է ՅՈՒՆԵՍԿՕ֊ի համաշխարհային ժառանգության ցանկում։

## Անվանում
Բրյուգգեն անվանումն առաջացել է նորվեգերեն «brygge» ― «նավամատույց, նավահանգիստ» բառից․ «Tyskebryggen»-ը թարգմանվում է որպես «գերմանական նավահանգիստ»։

## Պատմություն
Բերգեն քաղաքը հիմնադրվել է 1070 թվականին։ 1360 թվականին Բերգենում ստեղծվեց Գանզայական միության ներկայացչություն (գրասենյակ) և քաղաքը դարձավ առևտրական կարևոր կենտրոն։ Վարչական շենքերում տեղավորվում էին Եվրոպայի շատ երկրների, հատկապես Գերմանիայի կլերկները։ Պահեստները լցվում էին ապրանքներով, մասնավորապես, Հյուսիսային Նորվեգիայի ձկով, ինչպես նաև Եվրոպայի հացահատիկով։

Իր ողջ պատմություն ընթացքում Բերգենը ենթարկվել է բազմաթիվ հրդեհների, որովհետև, ավանդաբար, տների մեծամասնությունը կառուցված էր փայտից։ Ներկայումս Բրյուգգենի շենքերի մեկ քառորդը կառուցվել է մինչ 1702 թվականը, իսկ ավելի հին պահեստներն ու վարչական շենքերն հրդեհվել են։ Բրյուգգենի մնացած մասը հիմնականում բաղկացած է ավելի երիտասարդ կառույցներից, չնայած կան քարե նկուղներ, որոնք թվագրվում են 15-րդ դարին։

### Բրյուգգենի թանգարան
Կառույցների որոշ մասը ոչնչացվել է 1955 թվականի հրդերի արդյունքում։ Հետագայում այդ տարածքը օգտագործվել է Բրյուգգենի թանգարանի կառուցման համար, որը բաղկացած է հնագիտական հուշարձանների համալիրից, ինչպես նաև որոշ հին փայտե տներից։

Բրյուգգենի թանգարանում պահվում են 1955 թվականին գտնված փայտի և ոսկորի վրա փորագրված ռունական մակագրությունները (մոտ 670 իր), որոնք ստացել են բրյուգգյան գրություններ անվանումը։

## Ներկա վիճակ
Այսօր Բրյուգգենի շենքերում տեղակայված են բազմաթիվ զբոսաշրջային և հուշանվերների խանութներ, ինչպես նաև ռեստորաններ, սրճարաններ և թանգարաններ։ 1955 թվականի հրդեհից հետո պահպանված շատ կառույցներ այժմ օգտագործվում են որպես նկարչական ստուդիաներ։

## Ծանոթագրություններ

Կատեգորիա:Համաշխարհային ժառանգություն Նորվեգիայում
Էլինա Աղամյան

**Էլինա (Էվելինա) Նիկոլայի Աղամյան** (), հայ դերասանուհի։ Հայաստանի վաստակավոր արտիստ (2007)։

## Կենսագրություն
Էլինա Աղամյանը ծնվել է Շամխորի շրջանի Չարդախլու գյուղում։ Ավարտել է Կիրովաբադի դպրոցը։ 1967-1970 թվականներին սովորել է Երևանի «Հայֆիլմ» կինոստուդիային կից դերասանական ստուդիայում։ 1967 թվականից աշխատել է «Հայֆիլմ» կինոդերասանի ստուդիայում, 1970-1971 թվականներին՝ Երևանի պետական դրամատիկական թատրոնում՝ որպես դերասանուհի։ 1971 թվականից աշխատում է Վանաձորի Հովհաննես Աբելյանի անվան պետական դրամատիկական թատրոնում՝ որպես դերասանուհի։

**Ներկայացումներ**
* Լեդի Մակբեթ՝ Ու. Շեքսպիրի «Մակբեթ» 
* Մաշա՝ Ա. Չեխովի «Երեք քույրեր» 
* Բարոնուհի Շտրայլ՝ Մ. Լերմոնտովի «Դիմակահանդես» 
* Զեյնաբ՝ Յուժին-Սումբատովի «Դավաճանություն» 
* Մեծ մայր՝ Ա.Պետրոսյանի «Աբգար դպիր» 
* Ա. Քալանթարյանի «Վաճառքի ենթակա չէ»

**Ֆիլմեր**
* Վարդուշ՝ «Մեր մանկության տանգոն», 1985,
* «Ռիչարդ II»

## Պարգևներ
* Մովսես Խորենացու մեդալ, 2003
* Հայաստանի վաստակավոր արտիստ, 2007

## Ծանոթագրություններ

## Արտաքին հղումներ
* Էլինա Աղամյանի հուշերը «Մեր մանկության տանգոն» ֆիլմից 

Կատեգորիա:Հայաստանի վաստակավոր արտիստներ
Կատեգորիա:Հայ դերասանուհիներ
Նարուսավա

**Նարուսավա** (), գյուղ Ճապոնիայում, գտնվում է Տյուբու Յամանասիի պրեֆեկտուրայում։ Բնակչությունը կազմում է 2937 մարդ, բնակչության խտությունը՝ 32,79 մարդ/կմ², իսկ տարածքը՝ 89,56 կմ²։

## Աշխարհագրական դիրք
Գտնվում է Հոնսյու կղզու վրա Յամանասիի պրեֆեկտուրայում, Տյուբու շրջանում։ Սահմանակից է Ֆուձիյոսիդա, Ֆուձինոմիա քաղաքներին։

## Բնակչություն
Բնակչությունը կազմում է 2937 մարդ, իսկ խտությունը՝ 32,79 մարդ/կմ²։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ճապոնիայի գյուղեր
Մինոբու

, ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 302,00 կմ², բնակչությունը՝ 12 937 մարդ, իսկ խտությունը 42,84 մարդ/կմ²։

## Աշխարհագրական դիրք
Ավանը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Կոֆու քաղաքին և Իտիկավամիսատո, Ֆուձիկավագուտիկո, Ֆուձիկավա, Հայակավա, Նամբու ավաններին։

## Բնակչություն
Բնակչությունը կազմում է 12 937 մարդ (2014 թվականի օգոստոսի 1), խտություն - 42,84 մարդ/կմ²։

## Սիմվոլիզմ
Ավանի ծաղիկը համարվում է Cerasus spachiana f. spachiana-ն, իսկ թռչունը՝ Eurystomus orientalis- ը>

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ճապոնիայի բնակավայրեր
Իտիկավամիսատո

, ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 75,07 կմ², բնակչությունը՝ 16 083 մարդ, իսկ խտությունը 214,24 մարդ/կմ²։

## Աշխարհագրական դիրք
Ավանը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Մինամիարուպուսու, Թյուո, Կոֆու Մինոբու, Ֆուձիկավա քաղաքներին։

## Բնակչություն
Բնակչությունը կազմում է 16 083 մարդ (2014 թվականի օգոստոսի 1), խտություն - 214,24 մարդ/կմ²։

## Սիմվոլիզմ
Ավանի ծառը համարվում է Սակուրան, ծաղիկը՝ *Gentiána scábra*-ը

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ճապոնիայի բնակավայրեր
Եվրոպական գետաձի

**Եվրոպական գետաձի** (), գետաձիերի անհետացած տեսակ, որը հայտնաբերվել է Նախապատմական Եվրոպայում։ Այս կենդանատեսակները տարածված են եղել Պիրենեյան թերակղզում և Բրիտանական կղզիներում, ինչպես նաև Հռենոս գետի հովտում։

Եվրոպական գետաձիերը ի տարբերություն ներկայումս հանդիպող գետաձիերի, եղել են շատ ավելի մեծ։ Նրանք երկրագնդի վրա ապրել են 1,8 միլիոն տարի առաջ։ Միջին և ուշ քարե դարերում գետաձիերը ապրել են նաև ամբողջ Եվրոպայի տարածքում։

Ենթադրվում է, որ բացի եվրոպական գետաձիերից Եվրոպայի ներկայիս տարածքում բնակվել են նաև գետաձիերի այլ տեսակներ, մասնավորապես սովորական գետաձին։ Կրետական թզուկ գետաձիերը սերվել են եվրոպական գետաձիերից։

## Ծանոթագրություններ

Կատեգորիա:Անհետացած կենդանիներ
Կատեգորիա:Գետաձիեր
Արծրուն Մանուկյան

**Արծրուն Սերգեյի Մանուկյան** (), հայ դերասան։

Դերասան Վարուժան Մանուկյանի հայրը։

## Կենսագրություն
Արծրուն Մանուկյանը ծնվել է 1935 թվականին Երևանում։ 1952 թվականին ընդունվել է Երևանի գեղարվեստա-թատերական ինստիտուտի դերասանական ֆակուլտետ՝ Վարդան Աճեմյանի արվեստանոցը։ Աշխատել է Կապանի թատրոնում, որտեղ խաղացել է մի շարք ներկայացումներում։ 1962 թվականից եղել է Երևանի Գաբրիել Սունդուկյանի անվան ազգային ակադեմիական թատրոնի դերասան։

## Ստեղծագործական ուղի
Կերտել է մի շարք դերեր տարբեր ներկայացումներում։

### Ներկայացումներ
* Արտաշես՝ Գուրգեն Բորյանի «Նույն հարկի տակ»
* Արամազդ՝ Ալեքսանդր Շիրվանզադեի «Արմենուհի»
* Ոսկան՝ Ալեքսանդր Շիրվանզադեի «Չար ոգի»
* Միլիցիոներ՝ Ա. Բաբայանի «Մոր սիրտը չի խաբի»
* Նեզնամով՝ Ալեքսանդր Օստրովսկու «Անմեղ մեղավորներ»
* Դիկոն՝ Լ. Ռիչարդսոնի «Մեծ անտառի զավակները»
* Հայր Հովհաննես՝ Վիլյամ Շեքսպիրի «Ռոմեո և Ջուլիետ»
* Ռոդրիգո՝ Վիլյամ Շեքսպիրի «Օթելլո»
* Արթուր՝ Վիլյամ Շեքսպիրի «Ջոն արքա»
* Աստիճանավոր ` Ա. Սուխովո-Կոբլինինի «Դատական գործ»
* Ժամապահ՝ Լավրենովի «Բեկում»
* Թորգոմ՝ Ժորա Հարությունյանի «Ղազարը գնում է պատերազմ»
* Ադամյան՝ Ժորա Հարությունյանի «Խաչմերուկ»
* Սերգեյ՝ Շեյնինի «Ծանր մեղադրանք»
* Պտիցին՝ Ֆյոդոր Դոստոևսկու «Ապուշը»
* Տիգրանիկ՝ Նաիրի Զարյանի «Արտավազդ և Կլեոպատրա»
* Սմբատ՝ Նաիրի Զարյանի «Հացավան»
* Էգերտ Կլաուզեն՝ Գ. Հաուպտմանի «Մայրամուտից առաջ»
* Բիլ՝ Վ. Դելմարի «Հիշիր վաղվա օրդ»
* Տիգրան Ապրեսյան՝ Վիլյամ Սարոյանի «Խաղողի այգին»
* Սուրեն՝ Ս. Հարությունյանի «Դատավորը»
* Շաբանով՝ Ի. Կասումովի «Գլուխդ բարձր, զինվոր»
* Գևո՝ Գաբրիել Սունդուկյանի «Քանդած օջախ»
* Քաղաքագլուխ՝ Ազատ Շահինյանի «Արգելված երազներ»
* Քերոբ՝ Արտաշես Քալանթարյանի «Ձախողակ խուզարկուներ»
* Զաքարիա Մուարոն՝ Միխայիլ Բուլգակովի «Մոլիերի կյանքը»

### Ֆիլմեր
* Լեյտենանտ Սարգսյան՝ «Կրակոց սահմանի վրա», 1970 թ.
* «Տուժողները հավակնություններ չեն ունենում», 1986 թ.

### ֆիլմերի կրկնօրինակումներ
* «Ռուստամ և Զոհրապ»
* «Կովկասի գերուհին»
* «Չի կարող պատահել»

### Հեռուստատեսային հաղորդումներ
Վարել է հեռուստատեսային հաղորդումներ՝
* «Գարնանային կատակներ»
* «Մեղու»
* «Իմ տունը քո տունն է»

### Ռադիոհաղորդումներ
* «Առավոտյան լուսաբաց»
* «Վաղորդյան զանգակներ»
* «Երգիծական մանրապատումներ և հումոր»

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ դերասաններ
Օրլին Պավլով

**Օրլին Պավլով** (, ), բուլղարացի երգիչ և դերասան։ Իր պրոֆեսիոնալ երաժշտական կարիերան սկսել է 1998 թվականին։

## Կենսագրություն
Օրլան Պավլովը ծնվել է 1979 թվականի ապրիլի 23-ին Բուլղարիայի մայրաքաղաք Սոֆիայում՝ երաժշտի ընտանիքում։ Նրա երկու ծնողներն էլ 1960-1980-ական թվականներին եղել են օպերային երգիչներ։ Նա ավարտել է Պլովդիվի համալսարանը՝ ստանալով արվեստագետի մասնագիտական որակավորում։ Ուսանողական տարիներին Օրլինն աշխատել է, որպես թատրոնի դերասան։

2002 թվականին Օրլինը անդամակցության հրավեր է ստացել «Kaffe» փոփ խմբից։ 2005 թվականին այդ խումբը դառնում է  առաջին երաժշտական խումբը, որը ներկայացնում է Բուլղարիան Եվրատեսիլ երգի մրցույթում։ Այդ տարի ամենամյա երաժշտական մրցույթն ընթանում էր Ուկրաինայի մայրաքաղաք Կիևում և Բուլղարիան գրավեց 19-րդ հորիզոնականը՝ ստանալով 49 միավոր։

2006 թվականից Օրլին Պավլովը սկսում է երգել նաև սոլո երգեր։ Այդ ժանրի առաջին կատարումը լինում է «Dreams on» ստեղծագործությունը։ Հետագայում երգիչն այս ժանրի բազմաթիվ համագործակցություններ է ունենում մի շարք այլ երաժշտական աստղերի հետ։ 2009 թվականին ընտրվել է Մանկական Եվրատեսիլ երգի մրցույթի ժյուրի (այդ տարի Բուլղարիան ամենամյա մանկական երաժշտական մրցույը հյուրընկալող երկիրն է)։ 2014 թվականին իրականացնում է իր առաջին միջազգային շրջագայությունն Ամերիկայի Միացյալ Նահանգներում։ Վերջինս համերգներ է ունենում Չիկագոյում, Լոս Անջելեսում, Լաս Վեգասում, Նյու Յորքում և Ատլանտայում։

## Ծանոթագրություններ

Կատեգորիա:Բուլղարացի դերասաններ
Կատեգորիա:Բուլղարացի երաժիշտներ
Կատեգորիա:Բուլղարացի երգիչներ
Կատեգորիա:Սոֆիա քաղաքում ծնվածներ
Ֆիլիպ Բրիդլավ

**Ֆիլիպ Մարկ Բրիդլավ** (, , Ջորջիա նահանգ, ԱՄՆ), ամերիկյան ռազմական գործիչ է, ԱՄՆ-ի Ռազմաօդային ուժերի գեներալ, Եվրոպայում միացյալ զինված ուժերի գլխավոր հրամանատար՝ միաժամանակ զբաղեցնելով Եվրոպայում ԱՄՆ ԶՈՒ գլխավոր հրամանատարի և Եվրոպայում ՆԱՏՕ-ի միացյալ զինված ուժերի գլխավոր հրամանատարի պաշտոնները։

## Կենսագրություն
### Երիտասարդ տարիները
Ծնվել է 1955 թ. սեպտեմբերի 21-ին Ատլանտայում, Ջորջիա նահանգ։

1977 թ. քաղաքաշինության բնագավառի բակալավրի աստիճանով ավարտել է Ջորջիայի տեխնոլոգիական ինստիտուտը։

### Ռազմական ծառայությունը
1982 թ. դարձել է պատվավոր շրջանավարտ ԱՄՆ Ալաբամա նահանգի Մաքսվել ավիաբազայի էսկադրիլիայի սպաների դպրոցում։

Հրամանատարել է՝
* 80-րդ կործանիչ էսկադրիլիա, 23px|80-րդ կործանիչ էսկադրիլիա
* 27-րդ հատուկ նշանակության օպերատիվ խումբ, 23px|27-րդ հատուկ նշանակության օպերատիվ խումբ 
* 8-րդ կործանիչ ավիաթև՝ ավիագունդ, 23px|8-րդ կործանիչ ավիաթև՝ ավիագունդ
* 56-րդ կործանիչ ավիաթև՝ ավիագունդ, 23px|56-րդ կործանիչ ավիաթև՝ ավիագունդ
* 31-րդ կործանիչ ավիաթև՝ ավիագունդ, 23px|31-րդ կործանիչ ավիաթև՝ ավիագունդ
* ՌՕՈՒ-ի 3-րդ դիվիզիա։ 23px|ՌՕՈՒ-ի 3-րդ դիվիզիա

Մասնակցել է հետևյալ մարտական գործողություններին.
* Սառը պատերազմ,
* Պարսից ծոցի պատերազմ,
* Աֆղանստանի պատերազմ (2001-2014), Война в Афганистане <small>(2001-2014)</small>,
* Աֆղանստանի պատերազմ (2015-ից), Война в Афганистане <small>(с 2015)</small>։

#### ԱՄՆ ՌՕՈՒ-ի գլխավոր շտաբի փոխտեղակալի պաշտոնին
2011 թ. հունվարի 11-ին ստանձնել է ԱՄՆ ՌՕՈՒ-ի գլխավոր շտաբի փոխտեղակալի՝ ժամանակագրական առումով՝ թվով 36-րդի պաշտոնը, փոխարինելով այդ պաշտոնում 35-րդին՝ գեներալ Քերոլ Չանդլերին։

#### Եվրոպայում և Աֆրիկայում ԱՄՆ ՌՕՈՒ-ի գլխավոր հրամանատարի պաշտոնին
2012 թ. հուլիսի 31-ին Ռամշտոյն բազայում, Գերմանիա կայացած արարողության ժամանակ Բիդլավը ստանձնեց Եվրոպայում և Աֆրիկայում ԱՄՆ ՌՕՈՒ-ի գլխավոր 35-րդ հրամանատարի պաշտոնը՝ ընդունելով դրոշը ԱՄՆ ՌՕՈՒ-ի գեներալ Մարկ Ուելշից։.

#### ԱՄՆ-ի և ՆԱՏՕ-ի զինված ուժերի գլխավոր հրամանատարների պաշտոնին
2013 թ. մարտի 28ին ԱՄՆ Նախագահ Բարաք Օբաման և ԱՄՆ Պաշտպանության նախարար Չաք Հեյգելը հայտարարեցին Բրիդլավին ԱՄՆ ԶՈՒ Եվրոպակահան հրամանատարության հրամանատարի և Եվրոպայում ՆԱՏՕ-ի միացյալ զինված ուժերի գերագույն գլխավոր հրամանատարի պաշտոններին նշանակելու մասին, դրանով իսկ այդ պաշտոնում փոխարնինելով ԱՄՆ ծովակալ Ջեյմս Սթավրիդիսին, որն այդ պաշտոնը զբաղեցնում էր 2009 թվականից։.

2013 թ. ապրիլի 19-ին Բրիդլավի թեկնածությունը հաստատեցին ԱՄՆ Սենատի անդամները.

2013 թ. մայիսի 10-ին, ընդունելով դրոշը Սթավիրիդիսի ձեռքից, ստանձնեց ԱՄՆ-ի եվրոպական հրամանատարության հրամանատարի պաշտոնը՝ ԱՄՆ Պաշտպանության փոխնախարար Էշթոն Քարթերի ներկայությամբ՝ Շտուտգարտում, Գերմանիա կայացած արարողության ժամանակ։.

3 օր անց՝ մայիսի 13-ին նա զբաղեցրեց Եվրոպայում ՆԱՏՕ-ի միացյալ զինված ուժերի ժամանակագրական առումով թվով 17-րդ գերագույն գլխավոր հրամանատարի պաշտոնը՝ ՆԱՏՕ-ի Գլխավոր քարտուղար Անդերս ֆոգ Ռասմուսենի ներկայությամբ՝ գերագույն գլխավոր հրամանատարության Մոնսում, Բելգիա տեղակայված շտաբում կայացած արարողության ժամանակ։.

## Ծանոթագրություններ

Կատեգորիա:ԱՄՆ-ի ռազմաօդային ուժերի գեներալներ
Կատեգորիա:21-րդ դարի ամերիկացիներ
Կատեգորիա:Վրացական «Ոսկե գեղմ» շքանշանի ասպետներ
Կատեգորիա:Ամերիկացի ռազմական գործիչներ
Կատեգորիա:ԱՄՆ-ի օդաչուներ
Ռուֆուս Ուեյնրայթ

**Ռուֆուս ՄաքԳերիգլ Ուեյնրայթ** (), ամերիկա-կանադական երգիչ-երգահան և կոմպոզիտոր։ Նա յոթ ալբոմ է ձայնագրել և նրա երգերը բազմաթիվ ժողովածուներում և ֆիլմերի սաունդտրեկերում են տեղ գտել։ Նա գրել է նաև դասական օպերա և Շեքսպիրի սոնետների համար երաժշտություն։

## Կյանքը և կարիերան
### Վաղ տարիներ
Ուենրայթը ծնվել է Ռինբեկում, Նյու Յորք, ֆոլք երգիչներ Քեյթ ՄաքԳերիգլ և Լուդոն Ուենրայթի ընտանիքում Նրա ծնողները ամուսնալուծվել են, երբ նա երեք տարեկան էր։ Ողջ պատանեկությունը նա ապրել է Մոնրեալում, ունենալով կրկնակի՝ ամերիկյան և կանադական  քաղաքացիություն։ Նա հաճախել է Նյու Յորքի Միլբրուկ դպրոցը (որը նրա "Միլբրուկ" երգի ոգեշնչման աղբյուրն է), և հետագայում սովորել է դաշնամուր Մոնրեալի ՄաքԳիլ դպրոցում։. Նա սկսել է դաշնամուր նվագել վեց տարեկանում, իսկ 13 տարեկանից համերգներով շրջագայել է ՄաքԳերիգլ քույրեր և ընտանիք ֆոլք խմբով, որի կազմում էին Րուֆուզը, նրա քույր Մարթան, մայրը և մորաքույր Աննան։ Նրա "I'm a-Runnin'" երգը, որը նա կատարեց *Tommy Tricker and the Stamp Traveller* ֆիլմում 14 տարեկանում, 1989 թվականի Ջինի մրցանակաբաշխության լավագույն օրիգինալ երգ նոմինացիային արժանացավ։ 1990 թվականին նա ներկայացվել էր Ջունո մրցանակաբաշխության տարվա ամենախոստումնալից տղամարդ վոկալիստ նոմինացիային։

## Ծանոթագրություններ

Կատեգորիա:Ամերիկացի երգիչ-երգահաններ
Կատեգորիա:Կանադացի երգիչներ
Կատեգորիա:Կանադացի երգահաններ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Ամերիկացի փոփ երգիչներ
Կատեգորիա:20-րդ դարի ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի դաշնակահարներ
Կատեգորիա:Ամերիկացի փոփ երաժիշտներ
Կատեգորիա:Կանադացի արվեստագետներ
Մանկական Եվրատեսիլ 2016 երգի մրցույթ

**Մանկական Եվրատեսիլ երգի մրցույթ 2016** (), 14-րդ Մանկական Եվրատեսիլ երգի մրցույթը, որը անցկացվել է Մալթայում։ Մանկական Եվրատեսիլ 2014 երգի մրցույթը նույնպես անցկացվել է Մալթայում։ Մրցույթից հեռացել են Սան Մարինոն, Սլովենիան, Մոնտենեգրոն, իսկ մրցույթ են վերադարձել Կիպրոսը, Իսրայելը, եւ Լեհաստանը։

Մրցույթում տեղի ունեցան փոփոխություններ։ Այդ տարի Մանկական Եվրատեսիլը հեռարձակվել է սովորականից շուտ` Երևանի ժամով, 19:00 մինչեւ 21:00։ Փոփոխություններ են արվել նաեւ տարիքային սահմանափակման մեջ.  այժմ մրցույթին կարող են մասնակցել 9-ից մինչեւ 14 տարեկան երեխաները, իսկ նախկինում` 10-ից մինչեւ 15։

## Մասնակից երկրները

## Քվեարկության աղյուսակ

*

### 12 միավորներ

### 10 միավորներ

## Քվեարկության համակարգ
Քվեարկության համակարգը տարբեր տարիներ, տարբեր ձևերով է գործել։ Այս տարի դուրս է մնացել հասարակության ձայները, որոշ երկրների բողոքների պատճառով։ Այս տարի քվեարկությունը կլինի 50%-50%, կքվեարկեն ազգային ժյուրիները՝ որոնք կազմված են պրոֆեսիոնալ անդամներից, և մանկական ժյուրին որը կազմված է տվյալ երկրի հանրահայտ մանուկ երգիչ/երգչուհիներից։

### Մերժում
*  - 2015 թվականի նոյեմբերի 22-ին դանիացի հաղորդավարը հայտնեց, որ Դանիան այլևս չի մասնակցելու մրցույթին։

## Ծանոթագրություններ

Կատեգորիա:Մանկական Եվրատեսիլ երգի մրցույթն ըստ տարեթվի
Կայո Բլատ

**Կայո Բլատ դե Օլիվեյրա** (, ), բրազիլացի դերասան, մոդել, էրոտիկ դերասան։

## Անձնական կյանքը

Կայո Բալտը ամուսնացած է եղել երեք անգամ, առաջին անգամ Մարիանա Խիմենեսի հետ։ Ունեին մեկ երեխա, որը մահացավ, նրանց ամուսնությունը տևեց 1996-1999 թվականները, որից հետո զույգը բաժանվեց։ 2001 թվականին նա մտերիմ հարաբերությունների մեջ էր Անա Արեիլի հետ, նրանք ժամադրվեցին 1 ամիս որից հետո որոշեցին տեղափոխվել Սան Պաուլո և ապրել միասին, 1 տարի միասին ապրելուց հետո, նրանք ունեցան երեխա, սակայն ամուսնական զույգի հարաբերությունները վատացավ, նրանք բաժանվեցին, Կայոն դիմեց ոստիկանություն, քանզի նրա կինը թույլ չէր տալիս նրան տեսնել իր երեխային, դատավորի որոշմամբ երեխայի խնամակալությունը կիսվեց, երկու ծնողների միջև։ 2005-ին Կայոն վերադարձավ Ռիո դե Ժանեյրո որտեղ ամուսնացավ դերասանուհի Մարիա Ռիբեյրոյի հետ, 2010 թվականին ծնվեց նրանց երեխան։

## Կարիերա
Առաջին անգամ Կայոն 1993 թվականին նկարահանվեց Ռեդե Գլոբոյի «Կնոջ Դիմանկարը» սերիալի մի փոքրիկ դրվագում, որը դերասանին մեծ ճանաչում բերեց։ Այնուհետև՝ 1999 թվականին, վերջնականապես պայմանագիր կնքեց Ռեդե Գլոբոյի հետ։ 2005 թվականին «Մեղքի գույնը» սերիալում, 2009-ին նկարահանվեց Հնդկաստանի ճանապարհներ (հեռուստասերիալ)ում, 2014-ին Անգին զարդը (հեռուստասերիալ)ը, 2016-ին Ազատություն, Ազատություն սերիալում։ Հեռուստասերիալում մարմնավորում էր Լամա Սոնամին, որը Բուդիստ վանական էր, հեռուստասերիալի նկարահանումներից հետո մահացավ Կայոյի մայրը, Կայոն այնքան տարվեց Ռեինկարնացիայի գաղափարներով, որ անգամ կրոնափոխ եղավ դառնալով Բուդդայական։

## Ծանոթագրություններ

Կատեգորիա:Բրազիլացի դերասաններ
Կատեգորիա:Բրազիլացի մոդելներ
Կատեգորիա:Թատրոնի դերասաններ
Մարլի Շելթոն

**Մարլի Իվ Շելթոն** (), ), ամերիկացի դերասանուհի։

## Վաղ կյանք
Մարլի Շելթոնը ծնվել է Կալիֆորնիա նահանգի Լոս Անջելես քաղաքում։ Մայրը՝ Քերոլը, ուսուցչուհի էր և երգչուհի, հայրը՝ Քրիստոֆեր Շելթոնը՝ պրոդյուսեր։ Շելթոնն ունի երեք քույր՝ Սամանթան, Քորին և Էրին։

## Կարիերա
Շելթոնը իր դերասանական կարիերան սկսել է հեռուստատեսությունում՝ իննսունական թվականներին, խաղալով էպիզոդիկ դերեր։ Նա մեծ էկրաններին առաջին անգամ երևացել է 1991 թվականին «Մեծ Կանիոն» ֆիլմում, իսկ 1995 թվականին Նիքսոն դրամայում խաղացել է Տրիշու Նիքսոն Կոքսի դերը։ Դրանից հետո նա երկրորդական դերերով խաղացել է ավելի քան քառասուն կարճամետրաժ ֆիլմերում։ Նկարահանվել է ձախողված կատակերգություն՝ «Տրոյայի ճակատամարտ» և 1997 թվականին՝ «Մարտիկ բարերարները» ֆանտաստիկ դրամայում։ Նա շարունակեց կարիերան և նկարահանվեց այնպիսի ֆիլմերում, ինչպիսիք են «Պլեզանտլիվ»-ը, «Ամուրին», «Շաքարը և պղպեղը» և «Պղպջակ տղան»։

## Անձնական կյանք
2001 թվականի հուլիսին ամուսնանում է ռեժիսոր Բո Ֆլինի հետ։ Նրանք ունեն երկու աղջիկ՝ Ուեսթ Ֆլինը (ծնվ․ 06․09․09) և Ռուբի Ջին Ֆլինը(ծնվ․ 01․05․2012)։

## Ֆիլմագրություն

## Ծանոթագրություններ

Կատեգորիա:1974 ծնունդներ
Կատեգորիա:Ապրիլի 12 ծնունդներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի դերասանուհիներ
Նամբու (Յամանասի)

, ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 200,63 կմ², բնակչությունը՝ 8279 մարդ, իսկ խտությունը 41,27 մարդ/կմ²։

## Աշխարհագրական դիրք
Ավանը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Մինոբու ավանին։

## Բնակչություն
Բնակչությունը կազմում է 8279 մարդ (2014 թվականի օգոստոսի 1), խտություն - 41,27 մարդ/կմ²։

## Սիմվոլիզմ
Ավանի ծաղիկը համարվում է դրախտավարդը, ծառը՝ Chamaecyparis obtusa, իսկ թռչունը՝ Zosterops japonicus- ըосёлка Намбу|accessdate=2010-08-18|lang=jp|archiveurl=http://www.webcitation.org/67Tay2DIJ|archivedate=2012-05-07}}.

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ճապոնիայի բնակավայրեր
Նիսիկացուրա

, ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 15,18 կմ², բնակչությունը՝ 4346 մարդ, իսկ խտությունը 286,30 մարդ/կմ²։

## Աշխարհագրական դիրք
Ավանը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից Է Ֆուձիկավագուտիկո ավանին։

## Բնակչություն
Բնակչությունը կազմում է 4346 մարդ (2014 թվականի օգոստոսի 1), խտություն - 286,30 մարդ/կմ²։

ց

## Սիմվոլիզմ
Ավանի ծաղիկը համարվում է նարգես-ը, ծառը՝ սոճի-ն, իսկ թռչունը՝ Parus major - ը։.

## Ծանոթագրություններ

## Արտաքին հղումներ
* [ http://www.town.nishikatsura.yamanashi.jp/ Պաշտոնական կայք]

Կատեգորիա:Ճապոնիայի բնակավայրեր
Այխմոֆոբիա

մինի|Կացին
մինի|Մկրատներ
**Այխմոֆոբիա** (՝ «սուր» և *phobos*՝ «վախ»), տարածված ֆոբիա, որն առաջանում է կտրող և ծակող գործիքներ, օրինակ ասեղ, դանակ, մկրատ, սուր ծայրով մատիտ օգտագործելիս կամ տեսնելիս։

## Պատճառները
Տվյալ ֆոբիան կարող է առաջանալ կենցաղային իրերի կամ աշխատանքային գործիքների սխալ, անփույթ օգտագործման դեպքերից հետո։ Մարդուն դա հատուկ է, քանի որ նա հիշում է ցավի զգացումները և փորձում է խուսափել նման դեպքերից։

## Տարածումը
Այխմոֆոբիան չի կարող ի ծնե լինել, այլ առաջանում է կյանքի ընթացքում։

## Տես նաև
* Ֆոբիաների ցանկ

Կատեգորիա:Ֆոբիաներ
Կատեգորիա:Հոգեբանական հասկացություններ
Կատեգորիա:Հոգեբուժական ախտորոշում
Քեմերոն Դալաս

**Քեմերոն Դալաս** (, ), ամերիկացի համացանցային դեմք և դերասան։ Հայտնի է դարձել «Vine» տեսահոսթինգի շնորհիվ։

## Կարիերա
Դալասը կարիերան սկսել է 2013 թվականին։ «Vine»-ում ունի 8,1 միլիոն հետևորդ, համարվելով 11-րդ ամենահայտնի անձը տվյալ հարթակում։ Ունի նաև 5,2 միլիոն հետևորդ Թվիթթերում և 8,1 միլիոն հետևորդ Ինստագրամում։
2014 թվականի ապրիլին նկարահանվել է «Հեռացված» ֆիլմում։

2015 թվականի ապրիլին թողարկել է իր առաջին երգը՝ «She Bad»։

## Ծանոթագրություններ

## Արտաքին հղումներ
*

Կատեգորիա:1994 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի բլոգերներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի մոդելներ
Կատեգորիա:Ամերիկացի տիկտոկերներ
Կատեգորիա:Ամերիկացի տղամարդ կինոդերասաններ
Կատեգորիա:Համացանցային աստղեր
Կատեգորիա:Սեպտեմբերի 8 ծնունդներ
Տիեզերքի թանգարան (Երևան)

**Տիեզերքի թանգարան**, տիեզերքի թանգարան Հայաստանում, հիմնադրվել է 2001 թվականի հունիսի 27-ին, Գառնիի տիեզերական աստղագիտության ինստիտուտի տարածքում, Հայաստանում Քրիստոնեության ընդունման 1700-ամյակի միջոցառումների շրջանակում։

## Պատմություն
Թանգարանը ներառում է Հայաստանի մասնագետների, ակադեմիկոս Գրիգոր Գուրզադյանի ղեկավարությամբ՝ սկզբնական շրջանում Բյուրականի աստղադիտարանում, ապա Գառնիում կատարված տիեզերական աստղագիտության և տիեզերական սարքաշինության վերաբերյալ հետազոտությունների նմուշներ, փաստաթղթեր։ Գառնիում են ստեղծվել, ապա տիեզերք արձակվել ժամանակի առավել կատարյալ գիտական սարքավորումներ, մշակվել տիեզերական սարքաշիության սկզբունքներ, այդտեղ իրենց նախաթռիչքային պատրաստումն են անցել ավելի քան 40 խորհրդային տիեզերագնացներ։

Տիեզերքի թանգարանը կազմակերպվել է պրոֆեսոր Վահագն Գուրզադյանի ղեկավարությամբ, և՛ սկզբնական ցուցադրումը 2001 թվականին Գառնիում, և՛ նորացված ցուցադրումը Երևանում։ 2001 թվականին թանգարանի բացմանը մասնակցել են Գրիգոր Գուրզադյանը, տիեզերագնաց Վալենտին Լեբեդևը, Հայաստանի գիտությունների ազգային ակադեմիայի նախագահ Ֆադեյ Սարգսյանը, Խոսրով Հարությունյանը, Զորի Բալայանը, Սիլվա Կապուտիկյանը։ Թանգարանը նախատեսված է որպես նախևառաջ դպրոցահասակ սերնդի կրթության ուղղվածության հաստատություն, բացի պատմա-փաստագիտական, զբոսաշրջիկային և այլ բովանդակություններից։

2015 թվականի նոյեմբերի 28-ին թանգարանը վերաբացվել է Երևանի Նոր Նորքի 2-րդ զանգվածի տեխնոպարկի տարածքում։

## Ցուցադրություն
Թանգարանում ցուցադրվում են տիեզերական հետազոտությունների վաղ շրջանի նմուշներ, այդ թվում տիեզերքից վերադարձված վայրէջքային սարք (բնօրինակ), տիեզերքում եղած այլ սարքավորումներ, ՕՐԻՈՆ-2 աստղադիտարանի պատճենը, որը ցուցադրվել է Հանովերում EXPO 2000-ին)։

Թանգարանի հավաքածուում ընդգրկված են նաև տիեզերական հետազոտություններին առնչվող փաստաթղթեր, ձեռագրեր՝ հեղինակված տիեզերագնացների, Վոստոկ, Սոյուզ տիեզերանավերի ճարտարագետների, գիտնականների կողմից, նաև NASA-ից։ Արժեքավոր նմուշներից է Նոբելյան դափնեկիր Հանս Բեթեյի հոդվածի ձեռագիրը, որ գրվել է Գրիգոր Գուրզադյանի հետ համատեղ։
## Հասցե
Թանգարանը գտնվում է Երևանի Նոր Նորքի 2-րդ զանգվածի տեխնոպարկի տարածքում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Երևանի թանգարաններ
Կատեգորիա:2001 հիմնադրումներ Հայաստանում
Կատեգորիա:2001 հիմնադրված թանգարաններ
Սյովա (Յամանասի)

, ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 9,14 կմ², բնակչությունը՝ 18 873 մարդ, իսկ խտությունը 2064,88 մարդ/կմ²։

## Աշխարհագրական դիրք
Քաղաքը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից Է Մինամիարուպուսու Կոֆու, Տյուո քաղաքներին և Ֆուձիկավագուտիկո ավանին։

## Բնակչություն
Բնակչությունը կազմում է 18 873 մարդ (2014 թվականի օգոստոսի 1), խտություն - 2064,88 մարդ/կմ²։

## Սիմվոլիզմ
Ավանի ծաղիկը համարվում է Astragalus sinicus-ը, ծառը՝ կամելիա-ն, իսկ թռչունը՝ դաշտային արտույտը։

## Ծանոթագրություններ

## Արտաքին հղումներ
* [ http://www.town.nishikatsura.yamanashi.jp/ Պաշտոնական կայք]

Կատեգորիա:Ճապոնիայի բնակավայրեր
Հայակավա (ավան)

, ավան Ճապոնիայում։ Գտնվում է Յամանասի պրեֆեկտուրայում։ Ավանի ամբողջ մակերեսը կազմում է 369,86 կմ², բնակչությունը՝ 1096 մարդ, իսկ խտությունը՝ 2,96 մարդ/կմ²։

## Աշխարհագրական դիրք
Ավանը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Մինամիարուպուսու քաղաքին և Ֆուձիկավա, Մինոբու ավաններին։

## Բնակչություն
Բնակչությունը կազմում է 1096 մարդ (2014 թվականի օգոստոսի 1), խտություն -2,96 մարդ/կմ²։

## Սիմվոլիզմ
Ավանի ծաղիկը համարվում է Oenothera tetraptera-ը, ծառը՝ Pinus densiflóra-ն, իսկ թռչունը՝ Parus varius։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ճապոնիայի բնակավայրեր
Անտոֆոբիա

մինի|Ծաղիկներ
**Անտոֆոբիա** ( «ծաղիկ»  «վախ»), կայուն իռացիոնալ վախ ծաղիկներից։ Մարդիկ, ովքեր տառապում են անտոֆոբիայով, որպես օրենք վախ են զգում ոչ բոլոր ծաղիկներից, այլ որոշ տեսակներից, հատկապես խոշոր բույսերից։

## Պատճառները
Այս վախը կարող են առաջացնել ծաղիկների կառուցվածքը, տերևների, պտուղների, թերթիկները գունավորումը և այլն։

## Տես նաև
* Ֆոբիա
* Ֆոբիաների ցանկ

## Ծանոթագրություններ

Կատեգորիա:Ֆոբիաներ
Օսինո

, գյուղ Ճապոնիայում։ Գտնվում է Յամանասի պրեֆեկտուրայում։ Գյուղի ամբողջ մակերեսը կազմում է 25,15 կմ², բնակչությունը՝ 8769 մարդ, իսկ խտությունը 348,67 մարդ/կմ²։

## Աշխարհագրական դիրք
Գյուղը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Յամանակակո գյուղին։

## Բնակչություն
Բնակչությունը կազմում է 8769 մարդ (2014 թվականի օգոստոսի 1), խտություն՝ 348,67 մարդ/կմ²։

## Սիմվոլիզմ
Գյուղի ծաղիկը համարվում է Pachysandra terminalis-ը, ծառը՝ Taxus cuspidáta-ն, իսկ թռչունը՝ Գյուղական ծիծեռնակ::

## Ծանոթագրություններ

## Արտաքին հղումներ
* [ http://www.vill.oshino.lg.jp/ Պաշտոնական կայք]

Կատեգորիա:Ճապոնիայի բնակավայրեր
Կոսուգե

, գյուղ Ճապոնիայում։ Գտնվում է Յամանասի պրեֆեկտուրայում։ Գյուղի ամբողջ մակերեսը կազմում է 52,65 կմ², բնակչությունը՝ 706 մարդ, իսկ խտությունը 13,41 մարդ/կմ²։

## Աշխարհագրական դիրք
Գյուղը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Տաբայամա գյուղին։

## Բնակչություն
Բնակչությունը կազմում է 706 մարդ (2014 թվականի օգոստոսի 1), խտություն 13,41 մարդ/կմ²։

## Արտաքին հղումներ
* Պաշտոնական կայք

Կատեգորիա:Ճապոնիայի բնակավայրեր
Թուշինցիներ

**Թուշինցիներ** կամ **թուշիներ** (վրաց. თუშები - թուշեբի), վրացիների էթնիկ խումբ։ Ապրում են Վրաստանի Ախմետայի մունիցիպալիտետում և արևելյան Վրաստանի որոշ շրջաններում։ Խոսում են վրացերենի թուշինյան բարբառով։ Հավատացյալները քրիստոնյա են։ 1886 թվականի հաշվառումների համաձայն, Վրաստանում բնակվում էին 5524 թուշինցիներ, իսկ 2012 թվականի տվյալներով, նրանց թիվը հասել էր 30000 մարդու։

## Կենցաղը
Հիմնականում զբաղվում են անասնապահությամբ։ Նախկինում առանձնանում էին մշակույթի և կենցաղի որոշ յուրահատկություններով, մասնավորապես հսկայական քարե խաչերի պաշտամունքով, որոնք ունեին շատ հին ծագում։ Թուշինցիները հայտնի էին բրդյա իրերի պատրաստմամբ (խուրջիններ, զանգապաններ և այլն), ինչպես նաև Չեչնիայի և Դաղստանի տարածքներ կատարած ասպատակություններով։ Իրենց տարածքները պաշտպանում էին չեչենների և դաղստանցիների կողմից կատարվող նմանատիպ ասպատակություններից, որոնք տեղի էին ունենում հիմնականում ձմռանը։ Այդ սահմանային բախումները շարունակվել են հարյուրամյակներ և դարձել են ավանդույթ` արտացոլվելով նաև բանահյուսության մեջ։

Ձմռանը թուշինցիների գյուղերը ձյան պատճառով կտրված են հարթավայրերից։ Բարձրլեռնային վայրերում կառուցված նրանց ամենահին տները իրենցից ներկայացնում էին աշտարակներ` նեղ պատուհաններով, որոնց առաջին հարկում գտնվում էր գոմը կամ փարախը։

20-րդ դարի կեսերին թուշինցիների գյուղերի մեծ մասը լքվեց բնակիչներից, քանի որ նրանք սկսեցին վերաբնակվել հարթավայրերում։

## Ծանոթագրություններ

Կատեգորիա:Վրացիների ազգագրական խմբեր
Ֆաբլաբ

thumb|Այբին կից Ֆաբլաբը
thumb|Այբին կից ֆաբլաբը (ներսից)
[thumb|right|Ֆաբլաբ [Ամստերդամի Վաագ միությունում]]

**Ֆաբլաբ** () «խելացի» լաբորատորիա՝ զինված նորարարական տեխնոլոգիաներով, որոնք հնարավորություն են տալիս ստեղծել «գրեթե ամեն ինչ»՝ «համարյա ոչնչից»։ Ֆաբլաբերը հիմնականում ստեղծվում են որևէ կրթական հաստատությանը կից և հնարավորություն են տալիս աշակերտներին և ուսանողներին կատարել տարբեր հետազոտություններ, փորձարկել նոր գաղափարներ և այդպիսով բացահայտել այն պոտենցիալը, որը հնարավորություն կտա ստեղծել անհատական «խելացի սարքեր»։ Թվային տեխնոլոգիաների կիրառումը էապես հեշտացնում է նաև ուսուցչի կամ դասախոսի աշխատանքը՝ երկար դասախոսությունները փոխարինելով նոր մեթոդներով ու ձևերով։

Ֆաբլաբերում կատարվող աշխատանքները կապված են ոչ միայն տեխնոլոգիական նորարարությունների, այլ նաև նոր բիզնես-մոտեցումների, ռոբոտաշինության, դիզայնի, ճարտարապետության, գյուղատնետեսական և առողջապահության սարքավորումների ուսումնասիրման հետ։ Ֆաբլաբերի ստեղծումից ի վեր այնտեղ իրականացվում են մի շարք հետազոտական ու գործնական նախագծեր, որոնք հիմք են հանդիսանում նորագույն տեխնոլոգիաների զարգացման համար։
Ֆաբլաբերը ստեղծվել են Մասաչուսեթսի տեխնոլոգիական ինստիտուտի կողմից և այժմ ակտիվորեն տարածվում են ամբողջ աշխարհով մեկ։ Ֆաբլաբեր գործում են աշխարհի ավելի քան 34 երկրում՝ ԱՄՆ-ից մինչև Հարավային Աֆրիկա, Հնդկաստանից մինչև Նորվեգիա։ Այս տարի միանալով Ֆաբլաբի ցանցին՝ Հայաստանը նույնպես դարձել է Մասաչուսեթսի տեխնոլոգիական ինստիտուտի միջազգային կրթական հսկա ցանցի անդամ և ձեռք է բերել հնարավորություն ստանալու ավելի շատ հմտություններ, փորձ և գիտելիք

## Ֆաբլաբերը Հայաստանում
Հայաստանում 2015 թվականի հոկտեմբերի 10-ին բացվեցին երկու ֆաբլաբ՝ Երևանի «Այբ»-ին կից և Դիլիջանի կենտրոնական դպրոցին կից ֆաբլաբերը։ Ֆաբլաբերի բացման գործընթացում դերակատար են եղել «Այբ» կրթական հիմնադրամը և ՎիվաՍել-ՄՏՍ, և ֆաբլաբերն ֆինանսավորվել են ՀՀ կենտրոնական բանկի միջոցով ($250,000 արժողությամբ Մասաչուսեթսի տեխնոլոգիական համալսարանից ձեռք բերելով երկու ֆաբլաբի լիցենզիա և սարքավորումներ)։

Այս երկու ֆաբլաբերն առաջինն են Հայաստանում և տարածաշրջանում։ Դիլիջանի կենտրոնական դպրոցի ֆաբլաբը համաշխարհային Ֆաբ ակադեմիայի մաս է կազմում, և թույլ է տալիս ամեն տարի մի քանի ուսանող կրթել ֆաբլաբերի հիմնադիր՝ ՄՏԻ պրոֆեսոր Նիլ Գերշենֆելդի դասախոսության ներքո։

Ֆաբլաբերն տունն են համակարգչային թվային հսկողությամբ (*CNC*) լազերային կտրող սարքերի, համակարգչային թվային հսկողությամբ ֆրեզերային (աղացող) հաստոցների, որոնց շնորհիվ կարելի է փայտից և ակրիլից ստանալ մասեր, կամ պատրաստել տպատախտակ, եռաչափ տպիչների, վինիլային կտրիչների, կաղապարների պատրաստանյութերի, տպման ներկերի, և այլ արտադրման հարմարանքների։

Նրանք բաց են համայնքի օգտագործման արջև, և նրանց կարգախոսն է՝ «սարքիր (գրեթե) ամենինչ»։

## Ծանոթագրություններ

Կատեգորիա:Կարիերա և տեխնիկական կրթություն
Կատեգորիա:Մետաղամշակում
Կատեգորիա:Միկրոէլեկտրոնիկա
Կատեգորիա:Սարքաշինություն
Նոյյան տապան (այլ կիրառումներ)

**Նոյյան տապան** անվանումը կրում են․

* Աստվածաշնչյան **[[Նոյյան տապան|առասպելական նավը]]**՝ կառուցված Նոյ նահապետի կողմից՝ իր ընտանիքը և կենդանիներին ջրհեղեղից փրկելու համար,
* **[[Նոյյան Տապան (լրատվական գործակալություն)|«Նոյյան Տապան»]]** լրատվավերլուծական կենտրոնը,
* ՀՀ Կենտրոնական բանկի կողմից թողարկված **[[Նոյյան տապան (մետաղադրամներ)|ներդրումային դրամները]],**
* **[[Նոյյան տապան հուշարձան (Վեսպրեմ)|«Նոյյան տապան» հուշարձանը]]** Հունգարիայի Վեսպրեմ քաղաքի Արարատ պուրակում։
Բոլն ան Բրի

**Բոլն ան Բրի** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Էսոմ սյուր Մարն կանտոնայի կազմի մեջ։ Կոմունայի շրջանը՝ Շատո Տիրերի։

INSEE կոդը՝ 02053.

## Բնակչություն
2010 թվականին բնակչությունը կազմել է 288 մարդ։

## Տնտեսություն
2010 թվականի տվյալներով 177 աշխատունակ տարիքի մարդկանցից (15-64 տարեկան) 140-ը տնտեսապես ակտիվ էին, 37-ը անգործունակ (Ակտիվության ցուցանիշը — 79,1%, 1999 թվականին եղել է՝ 76,1%)։ 140 աշխատունակ բնակիչներից 126-ը աշխատում էին (73 տղամարդ և 53 կին), անաշխատանք էին 14-ը (7 տղամարդ և 7 կին)։

37 անգործունակ մարդկանցից 8-ը աշակերտներ կամ ուսանողներ են, 22-ը թոշակառու, 7-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բոլն ան Բրի ]

Կատեգորիա:Ֆրանսիայի կոմունաներ
Բորգեզե պատկերասրահ

**Բորգեզե պատկերասրահ** (), Բորգեզե իշխանական ընտանիքի գեղարվեստական հավաքածուն, որը ցուցադրվում է Վիլլա Բորգեզեի տարածքում գտնվող շենքում։

Պատկերասրահի շենքը կառուցել է Շիպիոնե Բորգեզե կարդինալը, ով էլ դրել է գեղարվեստական հավաքածուի հիմքը։ Լինելով Կարավաջոյի հայտնի երկրպագու, նա գնել է նկարչի բազմաթիվ ստեղծագործություններ։ Շենքը իր վերջնական տեսքն է ստացել Մարկանտոնիո Բորգեզեի օրոք, ով 18-րդ դարի վերջին շենքը վերակառուցեց կլասիցիզմի ոճով։ Պատկերասրահի առաջին հարկը նվիրված է քանդակին, իսկ երկրորդ հարկում ցուցադրված են գեղանկարչական աշխատանքներ։

## Հավաքածուի գոհարներից
### Քանդակ


Paolo Monti - Servizio fotografico - BEIC 6356397.jpg|Ժամանակի պատկերացման մասին Բերնինի 1645-1652
Apollo and Daphne (Bernini).jpg|Ապպոլո և Դափնե Բերնինիby Բերնինի. c. 1622
RapeOfProserpina.jpg|Պերսեփոնեի առևանգումը Բերնինի 1621
Bernini's David.jpg|Դավիդ Բերնինի 1623-1624
Pauline Borghese.jpg|Պաուլին Բոնապարտ Անտոնիո Կանովա.
Bernini ScipioneBorghese.jpg|Բորգեզեի կիսանդրին Բերնինի 1632



### Գեղանկար


DossoDossi.jpg
Saint Jerome Writing-Caravaggio (1605-6).jpg
Rafael - A deposição.jpg|''[The Deposition (Raphael)
Michelangelo Merisi da Caravaggio - St John the Baptist - WGA04196.jpg
Jacopo da Ponte - The Last Supper - WGA01433.jpg
Madonna and Child with St. Anne-Caravaggio (c. 1605-6).jpg
Correggio - Danaë - WGA05341.jpg

Michelangelo Merisi da Caravaggio - Boy with a Basket of Fruit - WGA04074.jpg
Domenichino - Diana and her Nymphs - WGA06390.jpg
Titian - The Scourging of Christ - WGA22826.jpg
Sisto Badalocchio - The Entombment of Christ, 1610.jpg
Paolo Veronese - St John the Baptist Preaching - WGA24813.jpg
Peter Paul Rubens - The Deposition (Galleria Borghese.jpg
Gerrit van Honthorst cat02.jpg
Antonello da Messina 054.jpg
</gallery>
</center>

== Ծանոթագրություններ ==



[Կատեգորիա:Հռոմի պատկերասրահներ
Կատեգորիա:1903 հիմնադրումներ Իտալիայում
Կատեգորիա:Հռոմի պալատներ
Կատեգորիա:1903 հիմնադրված թանգարաններ
Կատեգորիա:17-րդ դարի կառույցներ
Դևկալիոն (այլ կիրառումներ)

**Դևկալիոն**, հին հունական դիցաբանության մեջ մի քանի հերոսների անուն, կարող է վերաբերել՝

* Դևկալիոն (Հիպերասիոսի որդին) - արգոնավորդ
* Դևկալիոն (Մինոսի որդին) - Կրետեի թագավոր
* Դևկալիոն (Պրոմեթևսի որդին) - ջրհեղեղից միակ փրկվածը, նախահայր
* Դևկալիոն - Տրոյական պատերազմի մասնակից, սպանվել է Աքիլլեսի ձեռքով

## Այլ նշանակություններ
* (53311) Դևկալիոն - տրանսնեպտունային մարմին
* Դևկալիոն (վեպ) - Բրայան Քասուելի 1995 թվականի վեպ
Բոտոր

**Բոտոր** (), կոմունա Ֆրանսիայում՝ Պիկարդիա մարզի Էնա գավառում։ Էնայի դեպարտամենտ։ Մտնում է Տերնիե կանտոնի կազմի մեջ։ Կոմունայի շրջանը՝ Լան։

INSEE կոդը՝ 02059.

## Բնակչություն
2010 թվականին բնակչությունը կազմել է 2642 մարդ։

## Տնտեսություն
2010 թվականի տվյալներով 1699 աշխատունակ տարիքի մարդկանցից (15-64 տարեկան) 1145-ը տնտեսապես ակտիվ էին, 554 -ը անգործունակ (Ակտիվության ցուցանիշը — 67,4%, 1999 թվականին եղել է՝ 61,5%)։ 1145 աշխատունակ բնակիչներից 895 -ը աշխատում էին (524 տղամարդ և 371 կին), անաշխատանք էին 250 -ը (130 տղամարդ և 120 կին)։

554 անգործունակ մարդկանցից 116-ը աշակերտներ կամ ուսանողներ են, 184 -ը թոշակառու, 254 -ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բոտոր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի կոմունաներ